Обама и Клинтон ја продолжуваат трката
Сенаторот Барак Обама убедливо победи на прелиминарните претседателски избори во Северна Каролина. Сенаторот Хилари Клинтон имаше тесна
Двете држави се во два различни региони на земјата, со различна гласачка популација. Обама победи на југот, во Северна Каролина со поддршка од африканско-американското население. Тој зборуваше во главниот град, Рали. Им се заблагодари за победата и кажа дека му требаат само уште 200 делегати за да ја добие партиската номинација во август. Индијана, од друга страна е дом на значајна група на бели гласачи од работничката класа. Клинтон ги доби гласовите на мнозинството од нив и зборуваше во Индијанополис: Клинтон вети дека ќе продолжи со борбата. Веднаш по гласањето, Обама го сврте вниманието на републиканскиот кандидат. Рече дека Џон Мекејн е премногу близок со ставовите до претседателот Буш, како во однос на Ирак, така и по економските прашања. Клинтон зборуваше за единство на партијата. Што и да се случи, рече таа, ние, Демократите, мора да победиме во ноември. Останаа уште пет држави да се изјаснат до јуни, но малку е веројатно дека некој од нив ќе добие доволно делегати да ја добие номинацијата. Неопределените супер делегати по се изгледа ќе ја решат трката.